|  |  |  |
| --- | --- | --- |
| A white square with a blue border  Description automatically generated | | |
|  | Tilbuds- og afregningsgrundlag (TAG)  Tidligere tjærepladser.  Lokalitetsadresser  Afværgeforanstaltninger |  |

|  |
| --- |
| A blue background with black text  Description automatically generated |

Indhold

[1. Generelt 2](#_Toc164172723)

[2. Tilbudslistens enkelte punkter 4](#_Toc164172724)

[3. Beskrivelse af tilbudslistens punkter 5](#_Toc164172725)

# Generelt

Nærværende Tilbuds- og afregningsgrundlag (TAG) angiver de nærmere forudsætninger og retningslinier for udfyldelse af tilbudslisten, der benyttes som afregningsgrundlag i for­bindel­se med entreprisens gennemførelse på *lokalitetsadresser*

Tilbudslisten angiver en opdeling af hvert arbejde på en række mere eller min­dre detal­jerede punkter, hvilket har til formål at medvirke til, at alle ydel­ser medregnes i tilbuddene, at sikre mod misforståelser af ydelsernes omfang samt at forenkle det administrative arbejde for såvel entreprenøren som bygherren under arbejdets udførelse. Der tænkes her især på fastlæggelse af regulerings­priser ved eventuelle ændringer af ydelsernes omfang.

Ved afgivelse af tilbud skal **alle** tilbudslistens punkter og rubrikker være udfyldt, og **alle** de i tilbudslisten ønskede oplysninger skal gives. Er dette ikke tilfældet, kan det pågældende tilbud blive betragtet som ukonditions­mæssigt.

På tilbudslisten's (TBL) forside angives den samlede tilbudssum ekskl. moms.

Den bydendes underskrift på tilbudslisten er bindende for samtlige de i til­buds­hæftet angivne priser, oplysninger mv.

Ved enhedsprissat merarbejde, der overstiger (+/- 100 % for den enkelte post i TBL), sker regulering også efter enhedsprisen, medmindre det godtgøres, at forudsætningerne for enhedsprisen ikke er til stede.

Der afregnes kun for aftalte punkter. Afregning sker på baggrund af opmå­ling af det faktisk udførte arbejde.

Alle mængder er fastsat som teoretiske geometrisk bestemte mængder i henhold til boreprofiler, tegninger og arbejdsbeskrivelse, og som yderligere defineret i nedenstående afsnit.

Mængder er beregnet på grundlag af fast mål. Mængder af indbygget muld og råjord opgøres på baggrund af entreprenørens nivellementer.

Ydelsens omfang er kun summarisk nævnt under de enkelte punkter henholds­vis underpunkter. Priserne skal omfatte samtlige udgifter til det pågældende arbejde, herunder de i AB forlangte procedurer, leveranceprøver, registrerin­ger, doku­mentationer, beregninger mv., desuden spild, eventuelle mer­mængder ud over de teoretiske samt alle til entreprisens færdiggørelse for­nødne bi-ydelser.

Alle ydelser vedrørende entreprenørens KS-funktion og udførelsen af de til­hørende KS-kontroller samt samtlige nødvendige sikkerheds- og overen­skomst­mæssige ydelser i forbindelse med arbejdets gennemførelse skal være indregnet under de enkelte punkter og underpunkter.

Entreprenørens materialeleverance skal omfatte samtlige materialer, der er nødvendige for entreprisens færdiggørelse. Entreprenørens materialeleveran­ce skal indregnes under de aktuelle punkter og underpunkter.

# Tilbudslistens enkelte punkter

De enkelte ydelser er opdelt i hovedpunkter og underpunkter.

Hovedpunkt 1: Rydning, afgravning og retableringsarbejde for grunden.

Alle enhedspriser og faste summer skal være ekskl. moms.

Hovedpunkt 1 går igen for hver af de antal grunde.

I tilbudslisten udgår enkelte punkter i de tilfælde, hvor punktet ikke skal udføres på den enkelte grund.

I de følgende afsnit er angivet specielle bestemmelser vedrørende omfanget og indholdet af ydelserne for de i TBL angivne punkter. De angivne numre refererer til tilbudslistens punktnumre.

Entreprenøren kan evt. indgå aftaler med grundejeren om evt. konvertering af nogle af ydelserne på tilbudslisten til andre ydelser end påført på tilbudslisten. Sådanne aftaler vil da være Region Nordjylland uvedkommende. Dog skal disse aftaler oplyses til tilsynet. Hvis grundejeren ønsker ekstra ydelser ud over tilbudslisten, afregnes entreprenøren direkte af grundejeren, og det opfordres til, at der indgås skriftlige aftaler mellem grundejer og entreprenør.

# Beskrivelse af tilbudslistens punkter

Pkt. 1.1 Anstilling, drift og afrigning af arbejdsplads

Ydelsen omfatter alle udgifter ved anstilling, drift, rydning og fjernelse af arbejdsplads, samt udgifter til nødvendige interimsforanstaltninger i forbin­delse hermed f.eks. skure, telefon-, spildevands-, vand- og elinstallationer, arbejdsbe­lysning, midlertidig læn­sning, afsæt­ning af graveområder, fjernelse og deponering af affald og flytning af materiel samt afmærk­ning, skiltning og afspærring.

Ydelsen omfatter alle udgifter til etablering af velfærdsfaciliteter i forbindelse med sikkerhed og sundhed på arbejdspladsen, herunder personlige værnemidler mv., som beskrevet i ”Ramme for sikkerhed og sundhed”.

Ydelsen omfatter også alle udgifter til levering, leje, flytning og afrigning af køreplader i entrepriseperioden, eventuel gangbro eller lignende for at sikre permanent adgang til boligen samt opstilling, vedligeholdelse og nedtagning af mobilhegn til afspærring af byggepladsen.

Ydelsen skal ligeledes omfatte udgifter til opstilling af midlertidig olieforsyning til oliefyr.

Den faste pris for anstilling, drift og afrigning af arbejdsplads kan blive udbe­talt med 50 %, når arbejdspladsen er indrettet, og 50 %, når arbejdspladsen er røm­met og retableret.

Tilsynet træffer bestemmelse om, hvornår arbejdspladsen kan betragtes som værende henholdsvis indrettet og rømmet.

Udgifter til installation og forbrug af el-, vand- og afløb til de enkelte skure skal være inde­holdt i tilbuddet under "arbejdsplads".

I tilbuddet under "arbejdsplads" skal der indregnes eventuel gangbro eller lig­nen­de for at sikre permanent adgang til boliger på de involverede matri­kler.

Udgifter til skiltningen skal være indregnet under "arbejdsplads".

Udgifter til afsætning af graveområder skal være indeholdt i tilbuddet under "arbejdsplads".

Udgifter til afsætning af skelpæle skal være indeholdt i tilbuddet under ”arbejdsplads”.

Grundejer skal sikres adgang til postkasse samt skraldepose til dagrenovation.

Pkt. 1.2 Rydning og bortskaffelse af træer, buske, planter og affald

Ydelsen omfatter alle udgifter til rydning og bortskaffelse af træer, buske og planter inden for arbejdsområdet, jf. haveregistrering.

Ydelsen omfatter ligeledes alle udgifter til bortkørsel og deponering af materialer på losseplads sorteret i henhold til *xx Kommunes* affaldsregulativ.

*Eksempel:***Der skal i den forbindelse nævnes, at der på Hedevænget 3 er oplagret en større mængde materialer (Træ, metaldele, vaskemaskiner mm), der skal bortkøres til godkendt losseplads.**

Omkostninger til retablering af hække og hegn, der fjernes i forbindelse med afværgeforanstaltningerne pga. etableringen af adgangsvejene, skal være indregnet i tilbuddet.

Ydelsen skal indeholde alle deponeringsomkostninger.

Ydelsen afregnes som fast pris.

Pkt. 1.3 Opmåling

Ydelsen omfatter alle udgifter til udførelse af nivellementer af terræn inden start (oprindeligt terræn), udgravningsbund(e), overside råjord samt færdigt terræn.

Ydelsen skal indeholde alle omkostninger til fremsendelse af resultater påført situationsplan med målepunkter (i pdf-format) umiddelbart efter hver målerunde til tilsynets godkendelse.

Ydelsen afregnes efter hver udført og godkendt målerunde (pr. stk.).

Pkt. 1.4 Belægninger

Ydelsen omfatter alle udgifter til optagning, rengøring, midlertidig deponering, retablering eller bortskaffelse af flisebelægninger, kantsten og skærver, der ligger i områder, hvor der skal foretages afgravning af forurenet jord samt i områder, der ryddes for at få adgang

Ydelsen omfatter alle udgifter til levering og indbygning af bundsikringssand 10-20 cm SG II (stabilt grus, kvalitet II) og afretningsgrus inkl. komprimering.

Ydelsen afregnes efter areal i m2.

Pkt. 1.5 Lettere konstruktioner mv.

Ydelsen omfatter alle udgifter til optagning, rengøring, deponering og retablering af lette konstruktioner samt tømning af udhuse.

Ydelsen omfatter lette konstruktioner, som er anført i SB og AB. Det vil sige konstruktioner som brændestabler, drivhuse, hegn, låger, træterrasser, træstolper til hævet terrasse og tørrestativer.

Ydelsen afregnes som fast pris.

Pkt. 1.6 Afgravning, transport og deponering af forurenet jord (uden for kategori) til godkendt modtager

Ydelsen omfatter alle udgifter til opgravning, læsning og bortkørsel og deponeringaf forurenet jord (uden for kategori) til godkendt jordmodtager. Ydelsen skal indeholde alle udgifter til korrekt håndtering af forurenet jord, herunder presenningsafdækning og fuld bagklap på lastbiler/dumper. Ydelsen omfatter desuden omkostninger til håndgravning og hensyntagen til ledninger i jord, bygninger m.v.

Ydelsen skal omfatte deponeringsomkostninger for alle koncentrationsniveauer, svarende til forurenet jord uden for kategori, som er konstateret ved undersøgelserne på lokaliteterne, og som fremgår af udbudsmaterialet.

Rødder og stubbe, der forefindes i områder med forurenet jord, skal håndteres sammen med den forurenede jord, og mængden medregnes i denne post

Ydelsen afregnes efter deponerede mængder i ton jf. vejesedler med påført adresse for oprindelsessted.

Pkt. 1.7 Afgravning og transport og deponering af lettere forurenet jord (kategori 2 jord) til godkendt modtager

Ydelsen omfatter alle udgifter til opgravning, læsning, bortkørsel og deponeringaf lettere forurenet jord (kategori 2 jord) til godkendt jordmodtager. Ydelsen skal indeholde alle udgifter til korrekt håndtering af forurenet jord - herunder presenningsafdækning og fuld bagklap på lastbiler/dumpere. Ydelsen omfatter desuden omkostninger til håndgravning og hensyntagen til ledninger i jord, bygninger m.v.

Rødder og stubbe, der er i områder med lettere forurenet jord, skal håndteres sammen med den lettere forurenede jord, og mængden skal dermed regnes med i denne post.

Ydelsen afregnes efter deponerede mængder i ton jf. vejesedler med påført adresse for oprindelsessted.

Pkt. 1.8. Levering og udlægning af markeringsnet.

Ydelsen omfatter levering og udlægning af markeringsnet over flader/afgravningsflader, hvor der efterlades forurenet jord. Arealer med markeringsnet skal fotodokumenteres.

Pkt. 1.9 Levering og indbygning af råjord

Ydelsen omfatter alle udgifter til levering og indbygning af råjord, inkl. dokumentation af oprindelsessted for råjorden.

Ydelsen afregnes efter indbygget mængde i m3 (fast mål).

Pkt. 1.10 Levering og indbygning af muld

Ydelsen omfatter alle udgifter til levering og indbygning af muld, inkl. grov planering og grubning, herunder dokumentation af oprindelsessted for mulden.

Ydelsen afregnes efter indbygget mængde i m3 (fast mål).

Pkt. 1.11 Levering og indbygning af spagnum

Ydelsen omfatter alle udgifter til levering og indbygning af spagnum, inkl. grov planering og grubning, herunder dokumentation af oprindelsessted for spagnum.

Ydelsen afregnes efter indbygget mængde i m3 (fast mål).

Pkt. 1.12 Retablering af faskiner

Ydelsen omfatter alle udgifter til retablering af faskiner inkl. opgravning, tilslutning af tagnedløb og levering og etablering i henhold til gældende krav. Retablerede faskiner skal fotodokumenteres.

Ydelsen afregnes efter antal retablerede faskiner.

Pkt. 1.13 Planteleverance

Ydelsen omfatter alle udgifter til levering af planter ifølge den udarbejdede haveregistrering i bilag 2.

Ydelsen afregnes som fast pris.

Pkt. 1.14 Græs såning

Ydelsen omfatter alle udgifter til levering, finplanering og etablering af græsplæne.

Ydelsen afregnes efter areal i m2.

Pkt. 1.15 Levering og udlægning af rullegræs

Ydelsen omfatter alle udgifter til finplanering af muldjord, levering og udlægning af rullegræs.

Ydelsen afregnes efter areal i m2.

Pkt. 1.16 Gartnerarbejde

Ydelsen omfatter alle udgifter til retablering af haven ud fra den udarbejdede haveregistrering i bilag 2.

Ydelsen afregnes som fast pris.

Pkt. 1.17 Dokumentationsmateriale

Ydelsen omfatter alle udgifter i forbindelse med sammenfatning og levering af samlet dokumentationsmateriale til afleveringen.

Ydelsen afregnes som fast pris.

Pkt. 1.18 Vedligeholdelse

Ydelsen omfatter alle udgifter i forbindelse med vedligeholdelse inden afleveringen i henhold til SB og AB samt udgifter i forbindelse med tilsyn og vejledning første år efter afleveringen, herunder 2 gange græsslåning *(kun ved sået græs).* Ydelsen omfatter en plan til grundejer for vedligeholdelse af planter og rullegræs/sået græs.

Ydelsen afregnes som fast pris.

A white square with a blue border

Description automatically generated

Tilbuds- og afregningsgrundlag (TAG)

Region Nordjylland

Jord og Vand

Niels Bohrs Vej 30

9220 Aalborg Øst

april 2024